CELEX: 62013TN0676
Language: hr
Date: 2013-12-18 00:00:00
Title: Predmet T-676/13: Tužba podnesena 18. prosinca 2013. — Italian international film protiv EACEA-e

15.2.2014   
            
            
               HR
            
            
               Službeni list Europske unije
            
            
               C 45/42
            
         Tužba podnesena 18. prosinca 2013. — Italian international film protiv EACEA-e
   (Predmet T-676/13)
   2014/C 45/73
   Jezik postupka: talijanski
   
      Stranke
   
   
      Tužitelj: Italian international film Srl (Rim, Italija) (zastupnici: A. Fratini i B. Bettelli, odvjetnici)
   
      Tuženik: Izvršna agencija za obrazovanje, audiovizualnu politiku i kulturu (EACEA)
   
      Zahtjevi
   
   Tužitelj od Općeg suda zahtijeva da:
   
               —
            
            
               prihvati tužbu i posljedično poništi odluku Agencije od 8. listopada 2013. o odbijanju projekta koji se odnosi na film „Only God Forgives” u okviru poziva na podnošenje ponuda EACEA/21/12;
            
         
               —
            
            
               naloži Agenciji usvajanje svih posljedičnih mjera;
            
         
               —
            
            
               naloži Agenciji snošenje troškova postupka.
            
         
      Tužbeni razlozi i glavni argumenti
   
   Ova se tužba podnosi protiv odluke Izvršne agencije za obrazovanje, audiovizualnu politiku i kulturu o odbijanju projekta koji se odnosi na film „Only God Forgives” u okviru poziva na podnošenje ponuda EACEA721712 Agencije (MEDIA 2007. — Podrška transnacionalnoj distribuciji europskih filmova — „Selektivna” shema 2013) (2012/C 300/07).
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog odnosi se na povredu članaka 296. UFEU-a, 41. Povelje o temeljnim pravima Europske unije i 133. stavka 3. Financijske uredbe zbog nedostatka obrazloženja.
               
                           —
                        
                        
                           U tom pogledu se posebno ističe da nije razvidno koji je razlog u konkretnom slučaju naveo tuženika na to da smatra da projekt koji je tužitelj prijavio nije prihvatljiv. Naime, obrazloženje glede odbijanja u pobijanoj odluci razlikuje se od upute iz prethodnog dopisa od 7. kolovoza 2013., ističući neispunjenje kriterija prihvatljivosti koji je prema smjernicama različit od onog u unaprijed ispisanom modelu iz navedenog dopisa (kinematografska distribucija filmova koju sâm tužitelj ne obavlja). Pobijanom odlukom se, međutim, odbija projekt pozivanjem na članak 5.1., peti podstavak, smjernica, prema kojem je podugovaranje dopušteno, iako u ograničenoj mjeri.
                        
                     
         
               2.
            
            
               Drugi tužbeni razlog odnosi se na povredu članka 167. UFEU-a i provedbenih pravila, uključujući Financijsku uredbu kao i točke 3. i 4. poziva na podnošenje ponuda EACEA/21/12.
               
                           —
                        
                        
                           U tom pogledu ističe se očita pogreška u obrazloženju pobijane odluke. Tužitelj u ovoj točki pojašnjava da je iz sadržaja pobijane odluke razvidno da je Agencija pogrešno i arbitrarno kvalificirala kao podugovaranje stvarni ugovorni odnos između tužitelja i Rai Cinema. Iz navedenog dopisa također proizlazi da je ista Agencija pomiješala podugovor i ugovor o povjeravanju djelatnosti „physical distribution” trećoj osobi.